ఈ వార్త బోడి గుండుకి, మోకాలుకి లింకు లాగా ఉంది... - MaaMaata.com
ఈ వార్త బోడి గుండుకి, మోకాలుకి లింకు లాగా ఉంది…
అమరావతి: ఏపీ ప్రభుత్వ మాజీ ప్రధాన కార్యదర్శి ఐవైఆర్ కృష్ణా రావు మరోసారి ఆసక్తికర వ్యాఖ్యలు చేశారు. అమరావతి రాజధాని అంశంతో పాటు పోలవరం పనులు జరగని కారణంగా ఆటోనగర్‌ కార్మికులు తీవ్ర ఇబ్బందులు పడుతున్నారంటూ ఓ పత్రికలో వచ్చిన కథనాన్ని పోస్ట్ చేసిన.. 'ఈ వార్త ఎందుకో పొసగడం లేదు' అంటూ ట్వీట్ చేశారు.
ఆసియా ఖండంలోనే అతిపెద్ద 'ఆటోనగర్‌' అయినప్పటికీ కార్మికులు వలస బాట పట్టారని ఆ కథనంలో పేర్కొన్నారు. ప్రత్యక్షంగా లక్ష మందికి, పరోక్షంగా నాలుగు లక్షల మందికి ఆటోనగర్‌లో ఉపాధి లభించేదని, వాహనాల విడి భాగాల కోసం చాలా మంది ఇక్కడకు వచ్చే వారని, ఇప్పుడు దుకాణాలు ఖాళీ అవుతున్నాయని కథనంలో తెలిపారు. ఈ కథనంపై ఐవైఆర్ స్పందిస్తూ… 'ఈ వార్త ఎందుకో పొసగడం లేదు. నాకు తెలిసి 1980 నుంచి ఆటో నగరం విజయవాడలో కోట్ల వ్యాపారం చేస్తూ ఉంది.
పోలవరం, అమరావతికి సంబంధం లేకుండా ఆటోనగర్ ఉంది. పోలవరం, అమరావతి వలన సిమెంటు స్టీల్ రంగాలు దెబ్బతిన్నాయి అంటే అర్థం ఉంది గాని ఆటో నగరానికి వాటికి లింకు పెట్టడం బోడి గుండు మోకాలు లింకు లాగా ఉంది' అని విమర్శించారు.
అటు ఏ రాష్ట్ర రాజధాని ఎక్కడుండాలన్న విషయం ఆ రాష్ట్ర ప్రభుత్వ పరిధిలోనిదేనని కేంద్రం స్పష్టం చేస్తున్నా, ఎల్లో మీడియా మాత్రం, ఆ విషయంపై వివరణ ఇచ్చిన బీజేపీ నేత జీవీఎల్ నరసింహారావుపై దుష్ప్రచారం చేస్తోందని వైఎస్ఆర్ కాంగ్రెస్ పార్టీ రాజ్యసభ సభ్యుడు విజయసాయి రెడ్డి ఆరోపించారు. ఈ మేరకు తన ట్విట్టర్ ఖాతాలో ఓ ట్వీట్ ను పెడుతూ, "రాజధానిపై కేంద్రం జోక్యం చేసుకోదని పార్లమెంటులో సంబంధిత మంత్రి వెల్లడించారు. అది రాష్ట్రాలకున్న ప్రత్యేక హక్కు. ఎల్లో మీడియా మాత్రం కేంద్రం ఎలాగైనా అడ్డుకోవాలని కోరుకుంటోంది. దీనిపై వివరణ ఇచ్చిన బీజేపీ అధికార ప్రతినిధి జీవీఎల్ గారిపై దుష్ప్రచారానికి ఒడిగట్టడం దారుణం" అని వ్యాఖ్యానించారు.
ee vaarta bodi gunduki, mokaluki linku laga undi... - MaaMaata.com
ee vaarta bodi gunduki, mokaluki linku laga undi
amaravati: apy prabhutva maji pradhaana kaaryadarsi ivir krishna raavu marosari aasaktikara vyaakhyalu chesaru. amaravati rajadhani amsamto paatu polavaram panulu jaragani kaaranamgaa autonagersh kaarmikulu teevra ibbandulu padutunnarantu oo patrikalo vachina kathanaanni post chesina.. 'ee vaarta enduko posagadam ledu' antuu tweet chesaru.
asia khandamlone atipedda 'autonagersh' ayinappatiki kaarmikulu valasa baata pattaarani aa kathanamlo perkonnaru. pratyakshamgaa laksha mandiki, parokshamgaa naalugu lakshala mandiki autonagarelo upaadhi labhinchedani, vahanala vidi bhaagaala kosam chala mandi ikkadaku vache vaarani, ippudu dukaanaalu khaalii avutunnaayani kathanamlo telipaaru. ee kathanampai ivir spandisturi 'ee vaarta enduko posagadam ledu. naaku telisi 1980 nunchi auto nagaram vijayavaadalo kotla vyaparam chestu undi.
polavaram, amaravatiki sambandham lekunda autonagar undi. polavaram, amaravati valana simentu steel rangaalu debbatinnayi ante artham undi gaani auto nagaraniki vaatiki linku pettadam bodi gundu mokalu linku laga undi' ani vimarsinchaaru.
atu e rashtra rajadhani ekkadundaalanna vishayam aa rashtra prabhutva paridhiloonideenani kendram spashtam chestunna, ello media maatram, aa vishayampai vivarana ichina bgfa netha gvl narasimhaaraavupai dushprachaaram chestondani visr congress party rajyasabha sabhyudu vijayasai reddi aaropinchaaru. ee meraku tana twitter khaataalo oo tweet nu pedutuu, "rajadhanipai kendram jokyam chesukodani paarlamentulo sambandhita mantri velladinchaaru. adhi rashtralakunna pratyeka hakku. ello media maatram kendram elagaina addukovalani korukuntondi. deenipai vivarana ichina bgfa adhikara pratinidhi gvl gaaripai dushprachaaraaniki odigattadam daarunam" ani vyaakhyaaninchaaru.